แฟนประสบอุบัติเหตุรถมอเตอร์ไซต์ชนเสาไฟฟ้า ศีรษะได้รับการกระทบกระเทือน มีเลือดออกในสมองไม่มาก และทำให้ตามองไม่เห็นทั้ง2ข้าง กระดูกแตกส่วนหัวยามาถึงเบ้าตา เข้ารับการรักษาที่รพ. 5 วันให้กลับบ้านได้ช่วงที่อยู่รพ.รู้สึกตัวดี ถามตอบได้ เดินได้ กลับมาอยู่บ้านประมาณ2วันมีอาการชักเกร็งเลยนำตัวส่งรพ. ทางรพ.แจ้งว่าโซเดียมตำ่จึงให้น้ำเกลือ ก่อนที่จะชักเค้ามีอาการสะอึกถี่ ตาเค้าจะมีโอกาสกลับมาหายเป็นปกติไหมคะ ปกติแล้วต้องใช้เวลาฟื้นตัวนานไหม และอาการของเค้าผลต่อสมองมากไหมจะสามารถกลับใช่ชีวิตตามปกติได้ไหมคะ
สวัสดีค่ะ การที่ศีรษะได้รับการกระทบกระเทือนแล้วมีเลือดออกในสมองนั้น จำเป็นต้องได้รับการดูแลโดยศัลยแพทย์ด้านสมองและระบบประสาทต่อเนื่อง เพื่อดูว่ามีข้อบ่งชี้ที่ต้องผ่าตัดหรือไม่อาการของเลือดออกในสมองเช่น ปวดหัว มีความผิดปกติทางสมองเช่นแขนขาอ่อนแรงครึ่งซีก ชาครึ่งซึก ซึม ปากเบี้ยว หน้าเบี้ยว พูดไม่ชัด หมดสติ ไม่รู้ตัว หรือในบางรายก็ทำให้มีอาการชักเรื้อรังได้การที่มีอาการชักเกร็ง สะอึก มีเกลือแร่ต่ำในเลือด เหล่านี้อาจจะเป็นอาการของเลือดออกในสมองได้ทั้งหมด ซึ่งแพทย์ที่ดูแลจะทำการพิจารณาดูอีกครั้งว่ามีความจำเป็นต้องผ่าตัดหรือรักษาในแนวทางใดต่อไป การรักษาภาวะเลือดออกในสมองใช้เวลาฟื้นตัวค่อนข้างนาน และต้องใช้การดูแลหลายๆด้าน การทำกายภาพบำบัดก็มีความสำคัญมาก การจะกลับมาใช้ชีวิตได้ตามปกติหรือไม่ขึ้นกับหลายปัจจัยทั้งตัวผู้ป่วยเองและความรุนแรงของโรค แนะนำการปรึกษาและสอบถามพยากรณ์โรคกับแพทย์ที่ดูแลอยู่โดยตรงอีกครั้งค่ะ